في فكره طالعه .. سيب الدنيا و سيب اهلك و لف العالم بشنطه ورا ضهرك .. و انك تلحق تعمل ده قبل ما ترتبط و تتربط .. لكن في الحقيقه انت ممكن تكون مرتبط و مربوط و تلف برضو .. كل حاجه محتاجه تنظيم .. جهد .. و ترتيب .. الحياه مش بتقف علي سن او ظرف معين .. انت الي بتحدد انت مين و تقدر تعمل ايه وفق ظروفك و أحوالك و قدراتك .. الي مساحتهم اكبر من تصورك ..... انت فعليا تقدر تعمل الي حابب تعمله وفق المعطيات الي عندك .. المشكلة دائماً في التصور الي في دماغنا .. لا يمكن .. مستحيل .. ما ينفعش .. التصور ده الي بيفرملنا و يوقفنا .. مع انه مجهول ؟ حد شاف المستحيل ؟؟ هل ليه خط معين مثلا و الناس واقفه عنده ؟؟. مفيش مستحيل .. في امل .. في محاولات .. في معافره .. في خطط .. في جهد .. في فشل .. و في نجاح .....و في رضا .. في حاجات كتير مع بعض تظبط حياتك و أحلامك .. اظبطها و اعملها .. مش حتندم .. اخد شنطتي و اسيب العالم ورا ضهري ليه مع اني ممكن اخد العالم معايا ؟؟ ايوه انا بحب اخد العالم معايا .. اهلي وولادي و صحابي و حبايبي و معارفي كمان .. مش عايزه اشوف الجمال لوحدي .. في حلاوه بمشاركه كل ماهو جميل .. في حلاوه انك تشاور و تقول بص ده ! و يتقالك "الله " من القلب .. أدمنت اني اسمع ال "الله " دي💕